جمهور باشقانی رجب طیب اردوغان نوامبرین 1-ده روسیا پرزیدنتی ولادیمیر پوتینله تلفون دانیشیغیندا احتیاجی اولان اؤلکه‌لره پول‌سوز تاخیل گؤندرمک باره‌ده راضیلیغا گلدیک‌لرینی بیلدیریب.
پرزیدنت اردوغان ایستانبول-دا تویاپ سرگی و کنگره مرکزینده باشلایان "MÜSİAD EXPO"-دا (موستقیل صنایع‌چی و ایش آدام‌لاری درنگی) چیخیش ائدیب.
دونیانین سون 3 ایلدیر یئنی نوع کوروناویروس (کووید-19) اپیدمیسی ایله باشلایان و بولگه‌سل گرگین‌لیکله داوام ائدن آغری‌لی بیر پروسه یاشادیغینی وورغولایان اردوغان دئییب:
"بیز هله ده داغینتی‌لارین تأثیرینی حیس ائدیریک. بیر چوخ اؤلکه‌لر، او جمله‌دن اینکیشاف ائتمیش اؤلکه‌لر سون ایللرین ان یوکسک تورم‌ون عهده سیندن گلمه‌یه چالیشیر. ارزاق و انرژی بحرانی ایله بیر چوخ اؤلکه بو یئنی رئال‌لیق قارشی‌سیندا پروبلئم‌لرله اوزلشیر و آجیزدیر. ان چوخ حیس ائدن آسیا و افریقانین کؤو‌رک دؤولت‌لری‌دیر".
افریقا-دا بیر تیکه چؤره‌یه چاتا بیلمه‌دیگی اوچون دونیاسینی دییشن هر اوشاغین آغریسی‌نین ویجدان‌لاری قاناتدیغینی دیله گتیرن جمهور باشقانی اردوغان "بو فاجعه‌لره سون قویماق اوچون هئچ بیر سعی گؤستریلمیر. اؤتن گئجه بیرلشمیش میللت‌لر تشکیلاتی‌نین (بمت) باش کاتیبی آنتونیو گوترش ایله رئاللاشدیردیغیم تلفون دانیشیغیندا دا (اندونزیانین بالی آداسیندا کئچیریله‌جک) " G20-ده بونو گوندمه گه‌تیرک، دونیادا نه ائدجییک.
روسیا ایله اوکراینا آراسین‌اکی بو محاربه ایله بیز بو تاخیل و گوبرنی اینکیشاف ائتمیش اؤلکه‌لره، یوخسا اینکیشاف ائتمه‌میش کاسیب اؤلکه‌لره گؤندرجییک؟ بو سبب‌دن ده فیکریمی چاتدیردیم کی، بیز اوردا آددیم آتما‌لی، اینکیشاف ائتمه‌میش اؤلکه‌لره تاخیل گؤندرمه‌لی، دستک وئرمه لییک" ایفاده‌لردن ایستیفاده ائدیب.
پوتین ایله تلفون دانیشیغیندا بو مسئله‌نین ده گوندمده اولدوغونو بیل‌دیرن جمهور باشقانی اردوغان دئییب کی، پوتین "گلین تاخیلی جیبوتییه، سوما‌لییه، سودانا پول‌سوز گؤنده‌رک" دئدی. همفیکیر اولدوق، راضیلاشدیق. بو، آتما‌لی اولدوغوموز آددیم‌دیر. بو آیین 13-14-ده پوتینله بالی-ده گؤروشه‌جه‌ییک و بو دانیشیق‌لاری اورادا آپاراجاغیق. افریقانین فایدالانماسی اوچون آنلاشدیق. تاخیل دهلیزینده‌کی گمی‌لرین ایلک نؤوبه‌ده عاجیل احتیاجی اولان افریقا اؤلکه‌لرینه چاتماسینی تامین ائدجییک.
